Държавен вестник, бр. 15, 2011 г., стр. 47

БРОЙ  15	
Д Ъ Р Ж А В Е Н  В Е С Т Н И К 	
СТР.  47  
Чл. 18. Професионалните дейности, които 
ортопедичният техник извършва по лекарско 
назначение, са:
1. изработване на медицински изделия по 
назначение на лекар;
2. подготвяне и при необходимост под­
помагане на пациента при извършване на 
медико-диагностични манипулации.
Раздел Х
Професионални дейности, които здравните 
асистенти могат да извършват по назначение 
от медицинска сестра или лекар
Чл. 19. (1) Професионалните дейности, ко­
ито здравният асистент може да извършва, са: 
1. обслужване на пациенти чрез съдействие, 
включващо:
а) хранене; 
б) общ тоалет; 
в) транспортиране и съпровождане за 
изследване, 
г) обичайни ежедневни дейности; 
2. осигуряване на комфорт и хигиена на 
болничната среда.
(2) Професионалните дейности, които 
здравният асистент може да извършва в сте­
рилизационни отделения, са подготовка на 
хирургичен и друг материал за стерилизация 
при спазване на утвърдените правила за работа 
и за химичен и микробиологичен контрол на 
стерилизационния процес. 
Заключителна разпорeдба
Параграф единствен. Наредбата се издава 
на основание чл. 7 от Закона за съсловната 
организация на медицинските сестри, акушер­
ките и асоциираните медицински специалисти 
и е съгласувана с Българската асоциация на 
професионалистите по здравни грижи.
Министър: Ст. Константинов
2099
МИНИСТЕРСТВО
НА ОТБРАНАТА
НАРЕДБА № 1
от 7 февруари 2011 г.
за условията и реда за материално подпома­
гане в Министерството на отбраната, струк­
турите на пряко подчинение на министъра 
на отбраната и Българската армия
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се уреждат условията 
и редът за материално подпомагане в Ми­
нистерството на отбраната, структурите на 
пряко подчинение на министъра на отбраната 
и Българската армия.
Чл. 2. Право на материално подпомагане 
имат изпадналите в тежко материално по­
ложение по смисъла на § 1, т. 2 от допълни­
телните разпоредби на Закона за отбраната 
и въоръжените сили на Република България:
1. военнослужещи;
2. пенсионирани военнослужещи;
3. военноинвалиди и военнопострадали;
4. ветерани от войните;
5. цивилни служители.
Чл. 3. Материалното подпомагане по реда 
на тази наредба се осъществява чрез отпускане 
на еднократни помощи в парични средства.
Чл. 4. Дейността по материално подпома­
гане в Министерството на отбраната, струк­
турите на пряко подчинение на министъра на 
отбраната и Българската армия се осъществява 
от Комисия по материално подпомагане.
Г л а в а  в т о р а
КОМИСИЯ ПО МАТЕРИАЛНО 
ПОДПОМАГАНЕ
Чл. 5. Комисията по материално подпома­
гане се назначава със заповед на министъра на 
отбраната и се състои от нечетен брой членове, 
в т. ч. председател, заместник-председател, 
секретар и членове. В състава на комисията 
задължително се включва юрист.
Чл. 6. Комисията по чл. 5 има следните 
функции:
1. приема заявления-декларации за отпус­
кане на помощи;
2. разглежда постъпилите заявления-де­
кларации;
3. за изясняване на фактите, посочени в 
заявленията-декларации и анкетния лист по 
чл. 14, събира допълнително данни за семей­
ното, материалното и имотното положение, 
както и за здравословното състояние на 
нуждаещите се, в т. ч. от длъжностни лица 
и държавни органи;
4. взема решение за отпускане на помощи в 
рамките на утвърдените финансови средства;
5. обсъжда и гласува размера на помощите;
6. взема решения за отпускане на помощ за 
лечение в чужбина след мотивирано становище 
на медицинска комисия, която се назначава със 
заповед на министъра на отбраната и се състои 
от нечетен брой членове – лекари – специа­
листи от Военномедицинска академия. 
Чл. 7. Председателят на комисията орга­
низира провеждането на заседанията, като за 
целта уведомява писмено членовете є.
Чл. 8. (1) Комисията заседава при наличие 
на квалифицирано мнозинство 2/3 от състава є.
(2) За заседанията се съставят протоколи, 
които се подписват от присъстващите членове 
от състава на комисията.